ming030890/wiki-yue-high-quality huggingface dataset:
羅漢松

羅漢松（粵拼：lo4 hon3 cung4；學名：Podocarpus macrophyllus），又嗌羅漢杉、長青羅漢杉、土杉、金錢松、仙柏、羅漢柏、江南柏、水樹，係羅漢松科羅漢松屬嘅常綠喬木，原產中國西南，而家喺中國長江流域一帶嘅山地同香港市內都搵到。

名
羅漢松
呢樖嘢睇落去好似光頭和尚着紅色僧袍，所以叫羅漢松。
羅漢杉
長青羅漢杉
土杉
金錢松
仙柏
羅漢柏
江南柏
水樹

形態
羅漢松嘅高度可以高到18~40米，通常會修剪嚟保持矮細。樹幹通常比較直，胸徑1.5m，樹皮係深啡色，深裂或好似啲鱗噉嘅一嚿嚿嘢。葉互生，一般係扁又平嘅條形，長枝以螺旋形狀排列，而短枝一般係15~30條嘅簇生品種。佢嘅花有分公乸，其中花公一次過喺短枝杈頂度生好多朵，而花乸一次過喺短枝杈頂度生一朵；種牝大過種籽，成熟呈紅色，一般喺每年10月上旬結果；籽綠，有對翼響度。

用途
呢樖嘢既可以用嚟做觀景植物，又可以用嚟做盆景同木材。另外，佢嘅核可以榨油。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢嘅葉同根皮可以做藥，可以醫因血虛而搞出面色黃同心絞痛、胃痛呢啲病。
纜索渡船

纜索渡船（英文：cable ferry）係一種通過連接水體兩岸嘅纜索牽引嘅渡船。早期嘅纜索渡船多數用繩或鋼鎖鏈，後來逐漸改用威也。
纜車

纜車，係一種上山嘅鐵路：用鋼纜綁住類似火車嘅車卡，喺斜上山嘅路軌拖上拉落。纜車嘅動力裝置放喺車站之內，車上機器好簡單，啱晒用來爬非常斜嘅山坡。纜車可爬嘅坡度有成51度。纜車要有一孖，一架上山另一架落山，咁就可平衡。

名
纜車呢個字來自 Funicular railway，Funicular 來自拉丁文 funiculus，係纜個拉丁文 funis 嘅一個變化。
缸

缸 即係大個嘅兜／罌， 載液體嘅嘢（水）用。通常有圓圓哋，唔似得箱咁四四方方。
缸瓦鋪

缸瓦鋪，有人寫做江瓦鋪，係賣碗碟煲鑊、整嘢食架生嘅鋪頭。
而家啲碗碗碟碟，煲煲鑊鑊由好多唔同物料造，「缸瓦」係「陶瓷器皿」，好多人都唔知，呢個名亦少人用，缸瓦鋪嘅功能亦俾超級市場、供應煮食用具嘅公司所取代。

賣啲乜
缽：俗稱嘅乞兒兜。
煲仔
錢甕
甕缸
缺堤

缺堤，又寫做決堤，係指堤壩抵受唔住洪水衝擊而產生缺口，令到洪水淹沒堤壩後面嘅地方。
缸瓦嶺

缸瓦嶺，香港一山仔，喺錦田，英文寫Kong A Leng。山高三十三米，山頂有錦田衞星定位參考站。山南有協天宮，山北有音樂農莊。山西南有錦田河原本天然水道。南過協天宮，再南過治河路，就有人工拉直嘅錦田河道。
山下附近亦以缸瓦嶺為地方。山上主要有樹林，亦有唔少墓。

名
廣東一帶陶土燒出嘅器物，總稱缸瓦。
美心MX

美心MX（Maxim's），原名美心快餐，係香港連鎖快餐店，屬美心集團旗下，1972年開業。主要同行有大家樂同埋大快活。
維基同享有多媒體嘅嘢：Maxim's MX
美心西餅

美心西餅係美心旗下其中一個餅舖牌子，主要賣麵包、西餅同嫁女餅，時令節日亦會兼賣過年糕點、糉同月餅。好多港鐵同廣州地鐵嘅車站都有開分舖。
美拉尼西亞

美拉尼西亞，係大洋洲嘅其中一個島群，包括巴布亞新畿內亞、所羅門群島、瓦努阿圖同斐濟等地。
維基同享有多媒體嘅嘢：Melanesia
美心集團

美心（英文：Maxim's）係香港飲食集團，經營中菜、西菜、日菜、東南亞菜、快餐、西餅等等，由祖籍台山生意人兄弟伍舜德同伍沾德1956年創辦，牛奶公司揸住50%股權。目前代言人有陳慧琳、張智霖，王嘉爾。
喺澳門美心餅店有限公司，同埋加拿大溫哥華嘅同名西餅店，都唔關佢事。

大埔工場發生意外
2014年8月29號晚11點，美心大埔大富街廠房地下雜物回收房起火。外判燒焊工人維修外置回收斗時，疑火花燒着附近雜物，冒出濃煙，觸動廠房警鐘，消防處接報到場，開喉廿分鐘，將火救熄。期間，近百名工人疏散撤離。消防調查後，認為火警無可疑，雜物回收房部分焚毀。工人其後返入去開工。

問題食品事件
2014年9月5號，香港食物環境衛生署食物安全中心發現美心西餅用過「強冠豬油」製造菠蘿包。其後，涉事商品被下架。9月8號，美心集團就「全統香豬油」事件向香港人致歉。

關於香港修例風波嘅立場爭議
美心集團創辦人伍沾德大女伍淑清喺2019年9月10號出席聯合國人權理事會會議入面，批評香港修例風波嘅示威者。雖然美心發聲明澄清，伍淑清無參與集團管理同擔任職務，但由於伍淑清間接揸住0.17%嘅美心股權，同美心集團之間有利益關係，因而令到美心集同埋旗下嘅品牌同特許經營品牌受到泛民主派抵制，成為黑裝修，紅裝飾，藍罷買，黃幫襯嘅目標。
美德

美德係指體現出良好嘅道德，唔同文化入面有唔同具體定義。儒家文化入面，有五種美德合稱「五常」：仁、義、禮、智、信。
美式鬆餅

美式鬆餅（muffin）係種甜嘅美國包，個樣似杯仔蛋糕。
英國曲架

英國曲架（English Cocker Spaniel）係曲架狗嘅一種。

起源
英國曲架祖先喺西班牙嘅獵鳥犬。大約10世紀初，由西班牙帶到英國，變成英國種。至今係英國，( 前）英聯邦地區受歡迎嘅狗種之一。

外貌特徵
身高：公：38-43 厘米；乸：38-41 厘米。
體重：公：13-15千克；乸：12-15 千克。
頭：頭頂圓，頰部唔闊。下頜呈方形，又短而又平，上唇蓋住下唇，牙又粗又大，好似較剪咁咬合；鼻個窿開張，鼻尖色黑。
耳仔：耳根位置低；耳長而𨂽落嚟，佈滿長而密嘅波浪形修飾毛；耳仔質地軟棉棉，耳仔長到鼻哥。
眼：眼又大又圓，表情豐富而且溫柔，眼珠深色。
頸：頸嘅肌肉豐滿，稍為呈拱形。
身體：體短而結實，肩適度傾斜，胸深而寬闊，肋骨適當擴張，背至尾幾乎成一條直線而略為斜落去；pet pet 幾圓，好好肌肉。
四肢：四肢粗壯而短，肌肉發達。前肢企直立時，肘唔會凸出嚟；pet pet 好肉地，膝關節明顯彎曲，跗關節低，腳板大，有好多長修飾毛，不過唔影響活動。
尾：剪尾，僅僅留番三分之一；尾平翹，與尾尖、背脊成一直線或高些少，興奮、開心嗰陣擺好快。

特性
性情溫和，感情豐富，行事謹慎；性格開朗，活潑；精力充沛，熱情友好，機警敏捷，外觀可愛，服從性高，忠於主人。

用途
過去用於打獵，現在多為寵物，show dog，睇門口嘅家犬。亦可做狗醫生，緝毒犬。

揀狗要點
應該揀精力充沛、性情溫和、活潑開朗、機警。被毛要長而且呈波浪形，豐厚密實，
切忌又短又疏；眼要大要圓，眼神溫柔，眼珠深色；耳仔要長都𨂽到鼻哥，飾毛豐富，長而呈大波浪形。體軀結構緊湊，肌肉豐滿而結實，胸口要厚，背脊少少斜，短尾；四肢粗短，強健有力，頭要圓，後要闊同深，下頜短呈方形；指爪緊似貓爪，要行得好。

飼養要點
曲架活潑好動，應保持適當運動量，每日比自由活動至少兩次。每日應定時定量咁餵，唔可以放任，防止過肥。因為毛長，最忌結成一嚿，所以每日都要梳刷毛，8-10 星期沖涼一次。傝耳狗好易患耳病，要勁常清潔耳道。眼亦應保持乾睜。趾甲易長，應按時修剪，贅生趾 (dew nail) 要除去。
英國法律

英國法侓（英文：Law of the United Kingdom），係講緊英國有4套法系。而每一套法系係根據佢嘅歷史原因而導致嘅地理位置去分，有英格蘭法律制度、北愛爾蘭法律制度、蘇格蘭法律制度同2007年創立嘅威爾士法律制度。但係威爾士法律制度本身就唔係一個獨立嘅司法系統，佢只係一個初級同二級由威爾斯議會產生出嚟嘅法侓。

三個司法系統
喺英國有三個唔同嘅司法管轄權：英格蘭同威爾斯、北愛爾蘭、蘇格蘭。嗰三個地方都有屬於自己嘅法系、歷史、發源地。
英國海外屬土

英國海外屬土，又叫英國海外領土，係英國14塊海外屬地，過去係大英帝國 嘅一部份。
英國海外屬土公民護照

英國海外屬土公民護照（British Overseas Territories Citizen Passport）係英國政府簽發畀佢啲殖民地屬土居民嘅護照。

1981年英國國籍法
根據1981年英國國籍法嘅規定，英國同佢嘅殖民地公民（英國國民）就分咗三類：
英國公民（British citizens）
佢哋有英國本土（包括海峽群島同萌島等）居留權同有關嘅英國國民。
英國屬土公民（British Dependent Territories citizens）
佢哋英國嘅殖民地居留權同有關嘅英國國民。
英國海外公民（British Overseas citizens）
其他嘅英國國民。
以上人士之外重有其他英國國籍。好似晌1983年前已經出咗嘅非英國同埋其殖民地公民，例如英籍人士（British Subject）同受英國保護人士（British protected person），重有1985年後先有嘅英國國民（海外）身份。

2002年英國海外屬土法
喺2002年2月26號起，英國屬土公民身份就轉咗名做英國海外屬土公民身份（British Overseas Territories citizenship）。另外，根據呢條例，除咗塞浦路斯英屬基地區嘅英國海外屬土公民之外，大部份英國海外屬土公民都可以用呢條例嘅第 4A 或第 5 章攞到英國公民身份。

英國屬土公民護照與香港
香港喺英國管治嗰時，英國政府簽畀香港居民，係英國屬土公民護照。當時英國屬土公民護照，係冇英國居留權。一九八四年，中華人民共和國同英國，簽咗中英聯合聲明，訂明一九九七年七月一號起，英國唔再管治香港，英國屬土公民護照失效。香港政府就響一九八五年十月十七號宣佈，英國屬土公民護照，會喺香港主權移交後失效，為咗解決護照問題，香港政府改發英國國民（海外）護照。持有護照者，終身有效，但仔女無權繼承。
英國最高法院

最高法院（英文：The Supreme Court，又譯終審法院）係英國嘅最高級法庭，負責官司嘅最終上訴，同埋判決對憲制有重大意義嘅法律爭議。
而家嘅終審法院喺2009年成立，之前終審權由英國上議院轄下嘅上院法官包辦。
英國汽車控股

英國汽車控股（British Motor Holdings Ltd）係英國一間汽車製造公司，由英國汽車公司（BMC）同埋積架合併而成。

史
英國工黨政府喺1964年上台之後，就要面對當時英國製造業衰退嘅問題，工黨政府為阻止英國製造業衰退，因而提倡更多嘅合併，尤其係汽車業。
當時英國汽車公司自己喺英國本土嘅市場佔有率大幅下跌，但係又唔夠資金去投資新設備同埋研製新車。至於積架喺美國市場好成功，但係成個管理層嘅人都係上晒年紀，而且有青黃不接嘅情況，而積架汽車嘅主要車身製造廠Pressed Steel Company喺1965年俾英國汽車公司收購咗。
卒之喺1966年12月14號，英國汽車公司同埋積架合併為英國汽車控股。不過英國汽車控股唔係運作咗好耐，喺1968年，英國汽車控股同利蘭合併為英國利蘭汽車公司。
英國汽車公司

英國汽車公司（British Motor Corporation，縮寫BMC）係英國一間汽車製造公司，1952年由柯士甸汽車同埋Nuffield Organisation合併而成，總部喺柯士甸間廠。
1966年英國汽車公司同積架合併為英國汽車控股。
翁長聖

翁長聖（1995年2月23號—）係日本足球員，司職中場，效力長崎成功丸。
習俗

習俗（custom / convention）係指同一個社會當中嘅人普遍認同係「慣常」嘅行為；跟習俗做嘢叫約定俗成。喺符號學，約定俗成（conventional）係指符徵嘅意義係人為添加，本身同符指並冇類似性或者邏輯上嘅關係。
例如：喺粵語地區，去花市買花返屋企係過年嘅一個習俗。
又例如：喺英文，｢貓｣ 係 ｢cat｣，但係個字同貓冇任何類似性，亦唔會令人聯想到貓，但係講英文嘅人傳統上係咁叫，所以個字有咗咁嘅意思。喺一啲領域（例如電腦科學）咁叫隨意（arbitrary），但係喺符號學，因為有習俗約束，咁係約定俗成，唔係隨意。
習仲勲

習仲勲（簡化字：习仲勋，1913年10月15號—2002年5月24號）係中國共產黨中央政治局委員、中央書記處書記、國務院副總理、第五屆、七屆全國人民代表大會常務委員會副委員長。而家中共中央總書記習近平係佢尾二仔。陝西人, 響陝西富平縣出世，北京過身.
翁貝托一世

翁貝托一世（意大利文：Umberto I，1844年3月14號—1900年7月29號），係義大利薩伏伊王朝嘅第二位君主，維多·伊曼紐二世嘅仔。1878年1月9號繼位做國王，直到1900年7月29號俾無政府主義者暗殺咗。
翁貝托二世

翁貝托二世（Umberto II，1904年9月15號—1983年3月18號），全名翁貝托·尼古拉·湯馬素·佐華尼·瑪麗亞·迪·薩伏依（Umberto Nicola Tommaso Giovanni Maria di Savoia），係意大利王國末代國王，1946年5月9號到6月12號在位，在位只有34日。

早年
細個嘅翁貝托，1909年攝
翁貝托係前國王域托里奧·艾曼奴爾三世同依萊娜王后第三個細路、唯一一個仔，響拉科尼吉城堡出世。佢一出世就係王儲。同年9月，經過皇家法令，佢獲得銜頭皮耶蒙親王。
翁貝托自細就接受好多軍事教育，並且響杜林皇家軍事學院畢業。相對地，佢就冇接受咁多政治方面嘅培養。
1924年9月，身為王儲嘅佢代表老豆訪問南美國家（巴西、阿根廷、烏拉圭、智利）。
同老豆一樣，佢認為貝尼托·墨索里尼同法西斯政權係忠於薩伏依王朝，所以一直都同佢哋合作。呢啲舉動惹嚟反法西斯嘅人嘅不滿，所以響1929年計劃咗一場暗殺，但係失敗。犯人係一個叫 Fernando de Rosa嘅人，屬於第二國際成員。
翁貝托一直唔玩政治，直至畀人任命為中將。之後希特拉要求會面，佢破天荒地同意咗。

二戰前後
1944年，翁貝托王儲響斯帕拉尼塞
1937年二戰爆發，歐洲成為戰場。翁貝托質疑貝尼托·墨索里尼同德國組成軸心國嘅決定太危險，支持意大利保持中立，但佢並冇採取任何實際嘅方法嚟阻止。
初期，佢出任將軍，指揮一、四、七團，認為意大利嘅軍事勝利即係薩伏依王朝嘅勝利。佢帶領過三十萬大軍攻打法國，但收尾輸咗。老婆比利時瑪麗·荷西曾經出面和談，但因為老豆域托里奧·艾曼奴爾三世輕視女人嘅態度、再加上自我感覺良好而作罷。
1943年，人民開始發現戰爭越嚟越對意大利不利，時任總理墨索里尼嘅聲望跌到落谷底，工人好多都上街抗議。有人將翁貝托睇成反法西斯嘅動力，但係實際上翁貝托深受老豆所限制、地位好被動。最終響7月25號，老豆域托里奧·艾曼奴爾三世炒咗墨索里尼，任命柏多祿·巴多格里奧做新總理。
柏多祿·巴多格里奧一方面宣佈自己將會繼續同德軍合作，另一方面又靜靜雞同盟約國談判。為免惹起希特拉嘅報復，停戰協定一直到9月8號嘅雪崩行動之後先至公佈。雖然係咁，但由於盟約國冇向意大利軍發出指令，結果王室同巴多格里奧走難到意大利南部。北部好快就畀德軍佔領，希特拉成立意大利社會共和國，搵返墨索里尼出任總理。意大利實際上分成兩邊。
國王響同年宣佈加入盟約國，共同對抗納粹德國。不過響1943至45年之間，意大利經濟極差，通貨膨脹得好勁、人人紛紛加入黑市嚟維持生計，周圍都民怨四起。父王一直唔願意退位，令到王室聲望非常差。有人甚至懷疑翁貝托能唔能夠出任國王。
1944年，父王因為外界嘅壓力下，決定任命王儲翁貝托做攝政。

國王時代
King Umberto II
二戰打後，新政府開始清算法西斯主義者，而域托里奧·艾曼奴爾三世同法西斯政權嘅合作自然係畀人鬧。域托里奧·伊曼紐三世被迫退位，讓位畀翁貝托，而域托里奧·艾曼奴爾三世就走去開羅。佢響5月9號登基。
政府決定響6月2號搞全民公投，畀人民決定係延續君主制定另立共和國。選前，南部嘅人比起北部更加支持王室，而佢本人亦好有信心可以獲得勝利。不過翁貝托嘅同性戀醜聞，令到有南部嘅人紛紛支持共和制，影響結果。
翁貝托二世流亡響葡萄牙嘅一張相
公投有成超過90%嘅選民參加投票。支持共和制嘅有54.3%，超過通過門檻嘅52%，一日後意大利正式成立共和國。意大利王國正式玩完，薩伏依王朝亦冇咗，翁貝托畀人踢下王位，只係做咗34日嘅國王。佢之後即刻走去葡萄牙。

晚年
響意大利共和國成立後，宣佈翁貝托二世同家族成員將永遠唔可以返嚟，從此佢就再冇返過家鄉。之後因為同老婆瑪麗·荷西關係實在太差，瑪麗·荷西就帶埋仔女搬到瑞士，得返翁貝托自己一個人生活。
佢主要響葡萄牙生活，不過亦成日去旅行。晚年深受惡性腫瘤影響。
1983年翁貝托響瑞士日內瓦病死，終年78歲。死後葬響法國上庫姆修道院。

屋企
1930年1月8號，翁貝托同比利時瑪麗·荷西響羅馬結婚。瑪麗·荷西係比利時國王阿爾貝一世大女、亦係最細嘅細路。兩個人有一個仔三個女：
瑪麗亞·皮亞
域托里奧·艾曼奴爾
瑪麗亞·基布里娜
瑪麗亞·比雅特麗莿
兩公婆關係一直非常差。尤其係二戰期間，瑪麗·荷西試圖代表意大利同美國和談，但由於時任國王域托里奧·伊曼紐三世輕視女人嘅態度，翁貝托亦都冇出嚟支持老婆，結果瑪麗·荷西被迫到歐斯達山谷大區住，有一段時間遠離王室中心。響流亡期間，瑪麗·荷西直頭帶埋仔女到瑞士、留返翁貝托一個人響葡萄牙。雖然係咁，不過兩公婆出於天主教徒嘅身份，一直未有離婚。
翅果草屬

翅果草屬（學名：Rindera）係紫草目紫草科嘅一個屬。
翅萼樹科

翅萼樹科（學名：Cyrillaceae）係雙子葉植物綱杜鵑花目嘅一個科。
翅鶴虱屬

翅鶴虱屬（學名：Lepechinella）係紫草目紫草科嘅一個屬。
老母娘娘誕

老母娘娘誕，減筆寫做老母娘娘𧩙、老母娘娘旦，係老母娘娘嘅寶誕。寶誕響五月十八。
老泥

老泥，又叫死皮，係指皮膚嘅表皮細胞死咗之後溝埋汗水而產生嘅污垢，可以透過沖涼去清除。
老昌盛

老昌盛，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
老毛奇

老毛奇（德文：Helmuth Karl Bernhard von Moltke，1800年10月26號—1891年4月24號），係德意志帝國嘅策略家、陸軍元帥。喺普奧戰爭同普法戰爭期間，佢指揮普軍打贏咗仗。德意志統一之後，佢俾德皇威廉一世任命做咗總參謀長。
老泥妹

老泥妹係1990年代香港對一啲邊緣少女嘅稱呼，帶有貶義成份，據說喺1994年嘅《東周刊》首次出現。粵語「老泥」意思係人體表皮上嘅污垢，一般係因為冇沖涼而形成。「老泥妹」因離家出走，只可以靠同其他人進行性行為先有機會沖涼，呢個現象其後更成為電影題材，例如《老泥妹》、《老泥妹之四大天后》等。1990年代中以後，呢種稱呼喺社會上已經唔常見。

定義
「老泥妹」嘅特徵包括：離家出走冇沖涼、濫交、講粗口、食煙、經常喺尖東蒲同喺旺角一帶出沒。
老撾電話區號

以下係老撾嘅電話區號。

長途撥號
2012年1月1號起，固定電話可以直接打其他省份/國家/地區，但係仍要用開放式撥號計劃。打去其他省，要打區號+電話號碼（0XX-XXXXXX）；打到其他國家，要打00+國家代碼+電話號碼。
老沙路街

老沙路街（英文：Rozario Street）係香港上環一條街，由樓梯街開始，去到水池巷，同儒林臺平行，車駛唔到入嚟。
老沙路街個名「Rozario」係葡文，嚟自香港開埠早期喺呢頭做生意嘅一間葡萄牙公司。
老沙路街係住宅區，亦鄰近中華基督教會公理堂、卜公花園等等設施。
老河口

老河口係中國湖北襄陽一個縣級市，總面積1032平方公里，人口52萬。
老普林尼

老普林尼（Pliny the Elder，23年—79年8月24號），係古羅馬作家，出名作品有《博物志》。
范曄

范曄（398年—445年），字蔚宗，佢本身係順陽（而家嘅河南淅川）人，係順陽范氏，又係劉宋嘅史學家。
元嘉九年（432年），因左遷宣城太守，不得志，成廿四史入面《後漢書》嘅作者，最後被劉義康妒忌，冤枉謀反就被處死。
范曉萱

范曉萱（英文：Mavis Fan，1977年2月27號—）係臺灣女歌手。
范榮彰

范榮彰係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
范治奧

范治奧（Juan Manuel Fangio，1911年6月24號—1995年7月17號）係阿根廷賽車手，頭一位五屆一級方程式賽車年度冠軍，紀錄要到2003年先至畀米高舒麥加打破。
范瑋琪

范瑋琪（粵拼：faan6 wai5 kei4；英文：Christine Fan；1976年3月18號—）係一個臺灣女藝人，花名范范，祖籍河北深澤，佢響美國俄亥俄州出世；2000年同臺灣福茂唱片公司簽約做歌手入行，同年11月推出第一張國語專輯《范范的世界》。佢之後開始演出電視劇同埋主持綜藝節目，老公係臺灣男藝人陳建州。

同張韶涵之間嘅爭議
范瑋琪同張韶涵曾經同屬福茂唱片，關係密切，但之後唔同媒體都有報道，佢哋之後關係變差。有部分媒體亦形容，范瑋琪喺張韶涵面對同屋企人嘅風波，事業受挫嘅時候，對張韶涵落井下石。不過呢啲傳聞都冇得到任何一邊嘅正面回應。

同梁靜茹之間嘅爭議
2019年8月，多個媒體表示話梁靜茹同佢老公趙元同離婚，點知范瑋琪經紀人向傳媒透露，范瑋琪兩年前就知情，結果范瑋琪被網民炮轟，事後，梁靜茹喺社交媒體為范瑋琪護航，但有啲網民繼續批評范瑋琪，甚至話佢對待張韶涵同梁靜茹嘅做法，證明佢人品有問題。而范瑋琪就反問自己做錯啲乜。不過，之後有網民發現梁靜茹已經喺IG取消關注范瑋琪。

武漢肺炎疫情期間辱罵蘇貞昌「狗官」
武漢肺炎疫情期間，台灣政府實施限制口罩出口政策，以確保國內防疫用品需求得到滿足。不過，喺2020年1月，范瑋琪就用呢件事，攻擊行政院長蘇貞昌，話佢係狗官，泯滅人性，結果引來台灣部分群眾對范瑋琪嘅批評同不滿。有人舉出以往種種中國打壓台灣嘅作為，以及新疆集中營、香港反送中嘅不人道處置，甚至呢次中國有隱匿疫情之嫌，都唔見她發聲。事後范瑋琪官方粉絲專頁發布一則對社會嘅道歉聲明，強調自己係一時情緒失控、希望大家多多關懷，但就未特別對受辱罵嘅行政院長蘇貞昌道歉。雖然佢作出道歉，但粉絲團人數已經喺一日內有超過5萬人退讚，截至2月3日已有18萬人退讚。雖然引發群情激憤，范瑋琪同佢老公、家人、朋友仍然繼續喺呢個議題上發言表示理解或者支持。

用盜版機頂盒睇東京奧運同網民罵戰
喺東京奧運期間，范瑋琪同佢老公不時喺社交媒體發文為東奧嘅台灣選手打氣，但就被揭發用違法盜版嘅機頂盒「安博盒子」收睇賽事，雖然佢老公就事件道歉，但范瑋琪就拒絕接受網民嘅意見，仲話「The difference between pasta and your opinion is that I only asked for pasta（意粉同你嘅意見之間，我只係選擇咗意粉）」，結果被網民進一步批評，話佢「說謊成性」、做錯事又唔認。亦有英文科老師受訪嘅時候，形容范瑋琪呢句話攻擊性相當強。
范朋飛

范朋飛（1992年2月15號—），係中華人民共和國嘅一個男歌手，響河南鄭州出世。2012發行第一張唱片《不疼我》，一年後發表第二張專輯《挾天子以令諸侯》，2014年3月發行第三張專輯《李家姑娘》，2014年10月發行第四張專輯《一起去流浪》。

經歷
范朋飛自細未接受過音樂培訓，喺大學時期靠住自己課餘時間學音樂創作。大學畢業之後，范朋飛喺做嘢之餘亦會每日抽時間寫啲歌詞同歌曲。 2014年4月13號，范朋飛喺鄭州搞《李家姑娘》首唱會，仲加盟愛兜音樂。2014年4月15號，范朋飛入圍中國網絡歌手評選。 2014年5月19號，范朋飛同張方麗發行歌曲《不相分離》。 2021年11月22號，發行單曲《你我之間》。 2022年1月10號，獲得唱响2021年度華語音樂最佳作詞人獎。 2022年3月14號，范朋飛喺河南鄭州参加議員核酸檢測義工服務。
范特西

《范特西》係台灣歌手周杰倫出嘅第二張錄音室專輯。由台灣博德曼音樂喺2001年9月14號發行。專輯名《范特西》嚟自英文「Fantasy」音譯。

迴響
專輯歌《簡單愛》喺2001年HitFM聯播網年度百首單曲排亞軍，《開不了口》排第17。專輯被國際唱片業協會香港會認證做其中一張2001年度十大銷量國語唱片。喺第13屆金曲獎，周杰倫憑住《愛在前》攞到「最佳作曲人獎」、憑住《范特西》攞到最佳專輯製作人獎，方文山憑住《威廉古堡》攞到「最佳作詞人獎」，鍾興民憑住《雙截棍》攞到「最佳編曲人獎」，而呢張專輯被評做「最佳流行音樂演唱專輯獎」。
專輯名做咗2006年專輯《依然范特西》嘅命名靈感。
聯盟

聯盟係一班人、組織或者主權國組成嘅合作團體，有共同嘅目標。
聯福

聯福（Renfrew）係英國蘇格蘭聯福郡嘅郡治，住2萬人。
聯盟黨

聯盟黨係一個喺唔同地方都見到嘅政黨或者政治組織名。喺一啲國家，有啲長期結盟嘅政黨組合會被官方或者非官方稱爲聯盟黨：
聯盟黨 (德國)：德國一個中間偏右政黨聯盟，由德國基督教民主聯盟同埋巴伐利亞基督教社會聯盟組成。
聯盟 (澳洲)：由澳洲自由黨同埋澳大利亞國家黨組成嘅右翼保守派聯盟，中文又叫做「聯盟黨」。
聯盟 (馬來西亞)：1951年成立於馬來亞聯合邦嘅政黨聯盟，係馬來西亞國民陣線嘅前身。
社民黨自由黨聯盟：一個1980年代喺英國存在嘅政黨聯盟，由社民黨同自由黨組成，有時傳媒會用『Alliance』嚟形容佢哋，1988年改組為英國自由民主黨。
聯盟號

聯盟號（俄文：Союз，Soyuz）係蘇聯太空計劃嘅一款太空船，1967年開始用，一路用到依家。
聯福道

聯福道（英文：Renfrew Road）係香港一條行車馬路，響九龍九龍城區九龍仔，由聯合道開始，去到禧福道，0.5公里長。條路個名係用蘇格蘭聯福郡（Renfrewshire）個名。
聯發街

聯發街（英文：Lun Fat Street）係香港灣仔一條馬路，由皇后大道東開始，去到莊士敦道。
聯盟式欖球

聯盟式欖球（Rugby league）係兩大類欖球運動嘅其中一類，由英倫喺19世紀尾發展出嚟。根據傳統賽例，每隊有13個球員，所以又叫十三人欖球。
聖加侖足球會

聖加侖足球會（英文：FC St. Gallen）係瑞士聖加倫一間職業足球球會，依家踢緊瑞士超級足球聯賽。
聖匝加

聖匝加（St. Zachary，679年—752年3月14號）係羅馬天主教第91任教宗，741年到752年在位。
聖加倫

聖加倫（又寫做聖加侖）係瑞士聖加倫州嘅首府，人口大約8萬。
聖十字省

聖十字省係波蘭嘅一個省，喺國土東南，首府凱爾采。
聖博德天主教小學 (蒲崗村道)

聖博德天主教小學（蒲崗村道）（英文：St. Patrick's Catholic Primary School (Po Kong Village Road)），簡稱聖博德天主教小學，係香港一間全日制小學，喺九龍鑽石山蒲崗村道178號，由天主教香港教區管。

歷史
呢間學校前身係1965年創校嘅聖博德學校下午校，2002年隨住學校轉做全日制，下午校搬到蒲崗村道校舍同改用新名。
聖十字

聖十字係公認嘅基督教嘅標誌，喺基督教嚟講佢象徵耶穌釘十字架，打救世人。
聖十字若望

聖十字若望（San Juan de la Cruz，1542年6月24號—1591年12月14號）係西班牙天主教神父，亦係反宗教改革嘅主要人物，1726年畀教宗本篤十三世封聖。
聖博德學校

聖博德學校（英文：St. Patrick's School），全名天主教聖博德學校，係香港一間全日制小學，喺九龍橫頭磡富美東街12號，由天主教香港教區管。

歷史
呢間學校係1965年創校，2002年隨住學校轉做全日制，上下午校一分為二，下午校搬到蒲崗村道校舍同改用新名聖博德天主教小學（蒲崗村道）。
胡詩韻

胡詩韻，香港親中派政治人，曾經參與2023年香港區議會選舉。
胡迪

胡迪（英文：Woody）係《反斗奇兵》嘅主角之一，喺1995年5月26號首次出現。
胡蝶

胡蝶（粵拼：wu4 dip6；1908年3月23號—1989年4月23號），原名胡瑞華（wu4 seoi6 waa4），係原籍廣東鶴山嘅上海女演員，1930年代試過當選電影皇后。
胡諾言

胡諾言（Jack Wu，1977年8月23號—）係香港無綫電視演員。1996年參加Big Echo夏日迴響卡拉OK大賽攞到冠軍，後來簽約成為唱片歌星，1997年出咗第一隻碟「一個諾言」喺2000年轉行演藝界做咗TVB合約藝員。
胡蜂屬

胡蜂屬（Vespa），又叫虎頭蜂屬，係昆蟲綱膜翅目胡蜂科嘅一個屬，有22個種，包括黃蜂。
胡賽爾

胡賽爾（Edmund Husserl，1859年4月8號—1938年4月26號）係奧地利哲學家，創立現象學哲學學派。
胡蜂科

胡蜂科（Vespidae）係昆蟲綱膜翅目嘅一個科，有大約5000個種，包括黃蜂。
胡說八道真情假期

《胡說八道真情假期》（英文：The Sisterhood Traveling Gang）係香港無綫電視嘅遊埠節目，由胡杏兒、胡定欣、黃智雯、姚子羚、李施嬅、胡蓓蔚做主持，喺2017年9月18號到9月29號香港時間逢禮拜一到五22:30到23:00喺翡翠台播。節目主持會去澳洲維多利亞州、北領地遊覽。
菱村彥十郎

菱村彥十郎，臺灣政治人物，曾經做過日治時期臺南市尹。
菱角山

菱角山（Ling Kok Shan），係香港嘅山，海拔高250米，喺離島區南丫島。
華龍區

華龍區係中國河南濮陽一個市轄區，總面積255平方公里，人口51萬。
菱美百合子

菱美百合子 ，係日本嘅一個女演員。

拍過嘅作品一覽
呢個表唔完整，歡迎加料。
菱角

菱角（Trapa natans）係千屈菜科菱屬水生植物，果係有兩隻角嘅黑色硬果，果肉口感似栗，為水果一種。
菱電發展

菱電發展（Ryoden Development Limited，港交所前編號：0745）係香港一地產公司，由胡法光太平紳士喺1983年創立，1992年招股上市，2002年被私有化。
臺灣高速鐵路

，簡稱臺灣高鐵，係連結臺北、高雄同臺灣西部各縣市嘅鐵路，2007年開通，由臺灣高速鐵路公司營運。軌道全長345公里，有十二個站。家下運行緊嘅列車係由700型改岀嚟嘅700T型。
臺灣鐵路公司

國營臺灣鐵路股份有限公司，簡稱臺灣鐵路公司或臺鐵公司，係臺灣鐵路嘅營運機構。喺2024年1月1日，原本嘅臺灣鐵路管理局轉型成為呢間有限公司。
臺灣雲豹

臺灣雲豹（Neofelis nebulosa brachyura）係貓科雲豹屬雲豹嘅一個亞種，屬臺灣獨有品種。根據2000年代嘅研究，由於搵唔到臺灣雲豹嘅蹤影，被認為好大機會已經絕種，而IUCN紅色名錄亦已經將佢列做絕種。
臺灣電視公司

臺灣電視公司（簡稱台視、TTV）係臺灣第一間電視台，喺1962年4月28號成立，同年10月3號開始試播、10月10號正式開播。同中國電視公司、中華電視公司合稱「老三臺」。而家旗下有以台視主頻為首嘅多個電視頻道。
臺灣鐵路管理局

臺灣鐵路管理局，簡稱臺鐵局、臺鐵，係中華民國交通部負責管理臺灣傳統鐵路系統嘅機構，1948年成立，本嚟係臺灣省政府屬下機構，1998年精省後改由交通部管轄。
2024年1月1號起，改制為臺灣鐵路公司。
臺灣閩南語推薦用字

臺灣閩南語推薦用字係台灣閩南語（台語）書寫系統嘅漢字建議用字表，實施單位係中華民國教育部。
臺灣閩南語常用詞辭典

《臺灣閩南語常用詞辭典》係一本臺灣教育部出版嘅臺灣閩南語字典，用臺羅拼音標記發音。
臺灣青棗

臺灣青棗（粵拼：toi4 waan1 ceng1 zou2；學名：Zizyphus mauritiana）；第個名係印度棗（jan3 dou6 zou2）或滇刺棗（tin4 laak3 zou2）；佢係鼠李科棗屬嘅一種常綠喬木或灌木，原產地中國廣東、廣西、四川、雲南、東南亞、南亞、非洲。

名
呢樖嘢之所以嗌「臺灣青棗」，係1944年嗰時喺臺灣嗰邊嘅國民政府引咗呢樖嘢入嚟種，之後喺臺灣搞出如蜜棗等品種出嚟，所以「臺灣青棗」嘅名就係噉嚟。

用途
呢樖嘢可以用嚟做園景樹，甚至可以用嚟整蜜錢同做藥都得。另外，呢種植物重可以用嚟做生菓。
臺灣高中課綱微調案

臺灣高中歷史課綱微調案係馬英九政府執政時期，中華民國教育部針對原有嘅普通高中語文同社會課程大綱（101課綱）嘅調整，官方叫佢做「普通高級中學語文及社會領域課程綱要微調」。
官方聲明呢次課綱調整，淨係涉及少數錯字同用語調整，同埋改正前一份唔啱《中華民國憲法》嘅課綱部分，所以講成「微調」。但今次「微調」事實上對高中歷史課程嘅臺灣歷史部份作徂大幅度更改，引發歷史教育學界同政界嘅爭議。除徂歷史之外，國文科、公民科同地理科等課綱內容都有改，但幅度唔大。
至仁主章

至仁主章係伊斯蘭教典籍《可蘭經》入面嘅第55章（蘇拉）。
至Net奇兵

至Net奇兵（Code Lyoko）係一套法國出產嘅卡通片。佢有日本動畫同電腦合成動畫嘅特色，由Antefilms同埋門士戈夫（Moonscoop）動畫公司聯合製作，分別由法國3電視台（France 3）：運河J（Canal J）（法國）、青年電視台（加拿大）、卡通網絡（美國，英國）同香港無綫電視喺2003年至2005年間播映。

劇情
至Net奇兵係有關四位卡迪中學嘅學生（傑理明、阿奇、治狼同尤美）喺卡迪中學附近嘅廢棄廠房裏面揾到控制一個名叫利奧高（Lyoko）嘅虛擬世界嘅超級電腦，並嘗試幫一個叫做亞烈達嘅虛擬人物離開利奧高同埋進入真實世界（簡單來講，就係將亞烈達實體化）。
一個巨大嘅數碼實體叫做山拿，佢想佔據世界嘅野心將掌管利奧高嘅超級電腦破壞咗。如果佢哋能夠令亞烈達揾到一座活化咗嘅高塔，佢就可以將高塔滅活化嚟防止山拿嘅攻擊。之後，部超級電腦就可以將時間倒流到攻擊之前，除咗嗰五個人之外，嗰段時間嘅記憶都會消失。為咗令過程更加完美，佢哋必須確保所有同學同埋老師冇被山拿殺死，因為時光倒流唔可以令死人復活。
另外一個問題係山拿係超級電腦，喺「大日子」，傑理明發現山拿嘅力量會隨住每次時光倒流得到嘅數據，逐漸變得強大。
由於佢哋需要停止山拿嘅襲擊，治狼、阿奇同尤美進入利奧高去幫亞烈達打敗山那嘅怪獸同埋滅活化高塔。傑理明喺工廠操作超級電腦，追蹤佢哋喺利奧高嘅位置同監察佢哋嘅生命值。如果其中一個幫亞烈達嘅角色損失所有生命值，佢哋會離開利奧高。但係亞烈達冇「真身」，如果佢損失所有生命點，佢會永遠消失。
雖然佢哋都想將亞烈達實體化，但係山拿將病毒植入亞烈達嘅身體度，防止自己被熄機（山拿一「死」（熄機），亞烈達都會死。）亞烈達繼續住喺地球，但係都要滅活化高塔。每一次行動完成嘅時候，傑理明都要將亞烈達實體化一次，唔似其他成員會自動實體化。
喺第二輯最後，傑理明發現原來山拿冇將病毒植入喺亞烈達嘅身體度，反而係偷走咗佢喺地球上生活過嘅記憶。

至Net奇兵喺香港
無綫電視翡翠台喺2005年5月播出第一輯中文版（共26集），但由於唔係太受到歡迎，所以喺2006年播出第二輯英文版（都係26集）嘅時候，已經改喺明珠台嗰度播。第二輯已經喺2006年4月28號做晒。2006年9月11號開始喺放學ICU播出第二輯中文版，同年10月16號播完。

集名
《至Net奇兵》而家播咗四輯，下面係每集嘅名。
集數
法文名
英文名
中文名

#95
Souvenirs
Echoes
？
註：因為美國卡通網路唔係順序播（例如第49集Franz Hopper，喺美國係47集），所以喺YouTube睇到嘅英文版次序同原本有唔同。
至NET小人類

《至NET小人類》（英文：Kids Click，2000年1月3號—2004年12月31號）係無綫電視翡翠台細路電視節目，接替咗同類型細路電視節目《閃電傳真機》，後來畀同類型細路電視節目《放學ICU》取代。

主持人
譚玉瑛
蓋世寶
唐韋琪
許文翹
伍文生
張美妮
張潔蓮
黃樂兒
羅貫峰
李天翔
劉家聰
張國洪
李紫昕
卓兒
陳嘉露
陳佩思
杜大偉
馮慧敏
等等。
至和

至和係北宋皇帝趙禎嘅第八個年號，相當於公元1054年到1056年，前後總共3年。
葉順興

葉順興，BBS，MH，JP，香港建制陣營（傳統親中派）政治人，民建聯創會會員、香港婦聯主席，亦係前任屯門區議會議員、第10至13屆全國政協香港委員。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
葉霖

葉霖，係臺灣音樂人、音樂製作人。

經歷
佢做過《音樂萬萬歲 第4號作品》嘅鍵盤手，佢亦都喺張惠妹演唱會嘅鍵盤手。佢做過湖南衛視《我是歌手》嘅鍵盤手。
葉雅媛

葉雅媛（Anite Yip）係無綫電視第一代女主持[未記出處或冇根據]，已婚。

當年
葉雅媛喺香港中文大學新聞系畢業。1980年代主持過無綫六點半新聞報道，同埋《新聞透視》主持，1987年離職。

屋企
而家葉雅媛已婚，丈夫係華人建築師徐憲輝，作品有中山雅居樂花園同埋星晨花園等。徐憲輝家族係老牌西餐廳太平館東主。葉雅媛婚後育有一仔一女。
葉韋彤

葉韋彤（Krystal Yip，1992年1月9號—）係香港女多媒體從業員亦係無綫電視旗下嘅TVB娛樂新聞台嘅員工，亦喺無綫電視嘅Big Big Channel做KOL。佢曾經喺南韓東國大學留學四年。2019年離開無綫電視。
葉集區

葉集區係中國安徽六安一個市轄區，總面積320平方公里，人口16萬。
葉限

葉限係唐朝文學入面嘅一個虛構角色。
葉限嘅故仔講到佢畀惡毒後抵乸虐待，後嚟有國王透過葉限隻金鞋搵到佢，將葉限冊封做佢嘅王后。
葉靖儀

葉靖儀（英文：Michelle Ip，1998年3月23號—）係香港女藝人，2021年度香港小姐競選決賽佳麗，依家係無綫電視經理人合約藝員。

簡歷
葉靖儀喺香港出世，香港理工大學市場學畢業，入行之前做過模特兒。2021年佢參選完港姐後，開始做無綫電視藝員。2022年佢做咗23位J2ers之一，拍一啲J2台節目。佢亦有搞下生意，係Y Yoga創辦人之一。
葉長清

葉長清，MH，葉公諱名長清，道號上澤下寧。生於農曆辛丑年五月十六日（一九六一年六月廿八日），羽化於癸卯年五月廿三日（二零二三年七月十日），享年六十有二，在道三十餘載。葉長清（澤寧）道長籍貫廣東南海。工商管理碩士，從事金融行業。一九九二年於香港道教青松觀皈依全真龍門青松派第四十三傳得道號上澤下寧，並於一九九四年拜侯寶垣觀長門下，學習經懺科儀，並追隨中國道教協會原會長閔智亭道長、香港道教學院原秘書長麥炳基道長等中港高道。
曾參與一九九三年新中國首次舉辦兩岸三地「羅天大醮」盛事，並擔任高功法師；近年出任香港特別行政區政府半官方機構義務公職、及多所大專院校客席講師及中港海外多間宮觀顧問等。
十多年來負責策劃多場大型道教科儀及廟會文化民俗活動，如二零零六年香港嗇色園黃大仙祠之「大獻貢」、二零零七年香港青松觀與嗇色園合辦之「迎零八奧運禮斗大典」、二零零八年起香港華人廟宇委員會每兩年舉辦之「譚公廟會」、「關帝廟會」、「車公廟會」、「觀音廟會」及「廟宇文化節」等；由二零一一年起負責統籌中國廣州市越秀區每年春節「廣府廟會」之「廣州城隍出巡」等活動。並先後在香港大學、香港中文大學、香港理工大學、香港教育大學及香港道教學院等學術機構講授道教文化藝術課程和講座，亦為廣東省道教協會道職人員培訓班、廣州市道教協會及澳門道教協會主講道教經藏與清規戒律。二零二零年獲香港特別行政區行政長官頒發榮譽勳章。
劃自一九九三年起出任香港道教青松觀董事至今，現任西安政恊委員、中華海外聯誼會港區理事、香港華人廟宇委員會文化及宣傳小組主席及非物質文化遺產資助計劃委員會「非遺資助計劃評審小組」主席 、香港童軍總會宗教諮詢委員會委員等公職。香港著名道長，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
菓月30號

菓月30號（法文：30 Fructidor），亦叫籃日（法文：Panier），係法國共和曆入面每年嘅第360日，離年尾重有5日（閏年6日）。
菓月23號

菓月23號（法文：23 Fructidor），亦叫蛇麻日（法文：Houblon），係法國共和曆入面每年嘅第353日，離年尾重有12日（閏年13日）。
菓月25號

菓月25號（法文：25 Fructidor），亦叫龍蝦仔日（法文：Écrevisse），係法國共和曆入面每年嘅第355日，離年尾重有10日（閏年11日）。
菓月26號

菓月26號（法文：26 Fructidor），亦叫苦橙日（法文：Bigarade），係法國共和曆入面每年嘅第356日，離年尾重有9日（閏年10日）。
菓月2號

菓月2號（法文：2 Fructidor），亦叫雜穀日（法文：Millet），係法國共和曆入面每年嘅第332日，離年尾重有33日（閏年34日）。
菓月3號

菓月3號（法文：3 Fructidor），亦叫馬勃日（法文：Lycoperde），係法國共和曆入面每年嘅第333日，離年尾重有32日（閏年33日）。
菓月27號

菓月27號（法文：27 Fructidor），亦叫一枝黃花日（法文：Verge d’or），係法國共和曆入面每年嘅第357日，離年尾重有8日（閏年9日）。
菓月28號

菓月28號（法文：28 Fructidor），亦叫粟米日（法文：Maïs），係法國共和曆入面每年嘅第358日，離年尾重有7日（閏年8日）。
菓月24號

菓月24號（法文：24 Fructidor），亦叫高粱日（法文：Sorgho），係法國共和曆入面每年嘅第354日，離年尾重有11日（閏年12日）。
菓月29號

菓月29號（法文：29 Fructidor），亦叫甘栗日（法文：Marron），係法國共和曆入面每年嘅第359日，離年尾重有6日（閏年7日）。
蝴蝶美人

蝴蝶美人（One Night of Love）係一齣戲，一九三四年電影。由歌劇演員基麗斯摩亞主演。主要講女主角做出色嘅歌劇演員，由佢師父訓練，兩人漸生情愫。中間有師父前學生同女朋友破壞。
蝴蝶灣公園

蝴蝶灣公園，香港公園之一，遊樂場之一，喺屯門龍門路第四十五區B，英文叫Butterfly Beach Park。行政上歸屯門區。設施有硬地球場、排球場、燒烤場。以及五人足球場。
側邊有蝴蝶灣泳灘。
蝴蝶星團

蝴蝶星團 （Messier 6）係喺天蠍座嘅一嚿疏散星團，喺1654年畀Hodierna發現。
蝴蝶灣泳灘

蝴蝶灣泳灘（Butterfly Beach）係香港一泳灘，喺屯門蝴蝶灣龍門路，蝴蝶灣公園隔籬，賽馬會屯門公眾騎術學校對面。行政上歸屯門區。設施有泳灘。歸康樂及文化事務署管。
佢東邊係湖翠路美樂花園同屯門客運碼頭方向，而游灘海域向南，西係望后石方向，北面係龍門路泳灘嘅入口即蝴蝶灣公園方向。
蝴蝶站

蝴蝶站係輕鐵車站，原名紅樓，代號015，屬於單程車票第1收費區，一共有2個月台，有3條輕鐵路綫經過，服務蝴蝶站同埋周圍嘅乘客。

碎料
2020年上畫電影《幻愛》攞屯門做背景，蝴蝶站係其中一個攞景地點，被認為拍得好浪漫，好似日本風情畫，掀起一時熱話。
蝴蝶粉

蝴蝶粉（Farfalle），係種意式麪，將方形麪皮整成好似蝴蝶嘅樣。
直接證明

直接證明（粵拼：Zik6 zip3 zing3 ming4；英文：Direct Proof），又叫推導，係數學證明嘅方法之一，亦都係最普及同埋常用嘅。有句話：「有時最直接嘅解決方法係最簡單。」就正正最可以代表直接證明。呢個證明方法係先揾出一啲數學家覺得唔使證明都可以當係真嘅命題（粵拼：Ming6 tai4；Proposition）或者之前已經證明咗嘅定理（粵拼：Ding6 lei5；Theorem），用純邏輯推理（粵拼：Teoi1 lei5；Deductive reasoning）去推個結論出嚟。

概念
大部分定理都可以分做「如果  成立，咁  就成立。」如果  令到  成立，而  令到  成立，如此類推。最後  令到  成立，咁樣「」。
利用邏輯運算字表達嘅話係：

例子
證明：「假設整數 。如果  係單數，咁樣  都係單數。」
答案
如果係單數，即係話對應任何整數，。

由此，
所以，係單數。
證明：「任何兩個實數 。如果 ，咁樣 。」
草稿：其實係點樣諗到個證明呢？利用下面呢條式，睇下係唔係真係 。
答案
利用上面：

證明方程相等
如果要證明一條方程相等，除咗正常嘅左面等於右面之外，亦可以利用以下幾個方法：
同埋 
 同埋
例子：「證明 。」
證明：利用左面等於右面
利用同嘅定義證明，留意畢氏定理嘅應用。
證明：利用
同上面差唔多，

雙向式定義
雙向式（粵拼：Soeng1 hoeng3 sik1；If and only If Statement）係邏輯上嘅一類句字，佢係指嗰句句子無論順方向定係逆方向都啱嘅。喺數學語言上佢係用「」邏輯運算子嚟代表嘅。
一般句字都未必係雙向，例如話：「老母係女人。」但係，女人未必係老母。用邏輯運算子嚟表達， 唔代表 。
因此，證明雙向式需要證明兩個方向，「」同埋「」 。

例子
證明：「假設 ，咁 。  」
證明：呢個  方向
證明：呢個  方向

證明一個集係另一個集嘅子集
内文：集合論
假設一個數學家想要證明一個集（Set）  係另一個集  嘅子集（Subset），即係要證明 。如果喺  入面搵任何一粒嘢 （即係 ），佢同時又係  嘅嘢（即係 ）嘅話，咁就證明到 。
例子：「證明任何兩個集 、，」
答案
揀任何一粒嘢 。

證明兩個集相等
内文：集合論
如果想要證明兩個集 、 係一樣嘅，就需要證明  同埋 ，咁樣先至可以話 。

更多例子
以下幾個證明都可以利用直接證明好簡單就搞掂：
如果  係雙數，咁  就唔會係質數。
兩個連續單數加埋係四嘅倍數。
如果  係一個由  射去  嘅函數。設  同  都係  嘅子集。咁「」，「」都係成立。
如果 、 同  都係集，咁「」、「」同「」都成立。
如果  同  都係  嘅子集，「」。
直接開火

直接開火（英文：direct fire）喺軍事戰術上係指一個人用長距離武器射一個喺佢視線內嘅目標。
直徑

直徑，又叫徑線，係圓形圓周上面任何兩點、通過圓心、最短嘅直綫距離。
直播新聞台

直播新聞台（英文：TVBN2，英文全稱為News 2）係香港無綫電視擁有嘅一條以直播新聞資訊為主嘅頻道。

播放內容
包括全程直播香港及國際新聞、社區新聞、香港區議會會議、香港立法會會議、全國人民代表大會會議等; 此外，每日播放三次香港電台電視節目，時間為22:00及翌日08:00。
直播王

《直播王》（King of Live）係香港電視娛樂製作嘅選秀真人騷節目，呢個比賽由Uplive贊助，由陳俞希、蔡瀚億主持，評判有黃慧君、林奕匡同張紋嘉，決賽評判除咗本身三位外重有鄭欣宜，2021年8月15號到10月3號逢禮拜日 22:30—23:00 喺ViuTV播。
節目總共有超過一千位「直播主」報名，由Uplive觀眾投票選出四十強，再先由評判選出十二強，再經過淘汰賽，選出四強海選參賽者，再畀四位踢館參賽者加入戰團，再經過淘汰賽，最後選出一位「直播王」。

12強分組
第一輪分組賽12強參賽者分成4組，3人1組，表現最差嗰組全組淘汰。

9強分組
第二輪分組賽9強參賽者分成3組，3人1組，表現最差嗰組全組淘汰。

6強分組
第三輪分組賽6強參賽者分成3組，2人1組，表現最差嗰兩組各淘汰一人。

第一輪踢館分組
第一輪踢館分組賽由4強參賽者再加入4位「踢館」參賽者Stella、沙生、Tonie、小豆，分成4組，2人1組。表現最差嗰兩組各淘汰一人。

第二輪踢館分組
新6強參賽者分成3組，2人1組，表現最差嗰兩組各淘汰一人。

決賽
決賽係個人賽，表現最好嗰位贏。
Max
Jim
沙生
Tonie
直接民主

直接民主（又或者叫參與式民主）係一種民主體制嘅理論，認為每一個公民都應該可以直接參與所有政策制訂，而方法係用投票去決定，例如公投就係其中一種實踐直接民主嘅方式。不過要動員所有公民成日去為政策投票要動用好多人力物力，唔係太實際，所以全世界好少國家會所有嘢都用直接民主方式決定，通常只會係啲好細嘅共同體先會完全直接民主。而多數民主國家主要都行代議民主制。
呢篇直接民主係政治類嘅楔位文章，未完成；麻煩你幫手加下料，充實佢。
直接營銷

直接營銷（direct marketing）係市場學上嘅一個概念，指向消費者傳遞直接信息，話俾佢哋知件產品嘅嘢，包括咗傳一啲講件產品嘅嘢嘅信或者電郵俾消費者。
直接雙及物配列

直接雙及物配列（secundative）係一種有關雙及物動詞嘅語言類型思考。

解釋
内文：雙及物動詞
如果話一隻語言用咗直接雙及物，即係 R = P，指隻語言會將雙及物動詞嘅 R 當正係得一個受體嘅及物動詞嘅 P 噉。
例如英文就被指有陣時會有直接雙及物配列噉嘅做法，例句：
I gave Mary the ball.（我畀咗個波畀瑪麗。）
－the ball（個波）好似一隻得一個受體嘅及物動詞嘅 P 噉，擺咗喺句子最尾度。
薄扶林水塘道

薄扶林水塘道（英文：Pok Fu Lam Reservoir Road），係香港薄扶林去扯旗山嘅一條馬路，由薄扶林道開始，去到山頂道。街名係嚟自薄扶林水塘。
薄扶林村

薄扶林村係香港市區一村，響香港島薄扶林，置富花園側邊，由大清康熙年間三藩之亂嘅難民起嘅，到而家重有人住。
薄扶林、香港仔同鴨脷洲嘅公共屋邨

以下係薄扶林、香港仔同鴨脷洲嘅公共屋邨一覽。
薄刀屻

薄刀屻（Po To Yan）係香港嘅山，海拔高529米，喺大嶼山，附近範圍劃咗入南大嶼郊野公園。
薄扶林水塘

薄扶林水塘（粵拼：bok6*3 fu4*6 lam4 seoi2 tong4，英文：Pok Fu Lam Reservoir或Pokfulam Reservoir），《香港雜記》叫百步林水塘，係香港一水塘，亦係全港第一個水塘。水塘喺香港島西嘅薄扶林，近薄扶林村。佢集有薄扶林谷地中咁多條河涌嘅水。涌水出自扯旗山、西高山、爐峯峽、歌賦山、奇力山。水塘分上下兩塘，儲水量約為廿六萬立方米，即約莫六千八百萬加侖。水塘溢水會經薄扶林村流入瀑布灣。

史
薄扶林水塘主壩
薄扶林水塘嘅名牌（攝於2002年，已拆）
二號食水配水庫，喺水塘嘅東面
香港開埠之初，食水來自附近山澗，或者鑿井打水。隨住人口急增，呢啲方法已不勝負荷。呢啲水源受氣候影響，間中會乾塘，又容易污染致病，例如痢疾等。開拓水源，係當時香港政府嘅急務。
香港冇大江之水，土地又有限。當時港督羅便臣費煞思量，無計可施下，香港政府喺一八五九年十月十四號，懸賞一千英鎊，求解決食水問題嘅方法，並打算撥款二萬五千英鎊，做水務經費。
一八六零年二月廿九號，當時任職英軍兵家機器師嘅羅寧（又譯盧令士；英文S.B. Rawling），建議利用薄扶林谷地勢，起水壩閘住薄扶林谷地嘅雨水，供畀全香港島。最初建議包括一個蓄水量三千萬加侖嘅水塘，同埋一條直徑十吋、長一萬七千四百呎嘅引水管，將啲水由薄扶林水塘經羅便臣道引到般含道；兩個儲水池，同埋接駁儲水池嘅輸水系統；重有供水點卅個，同埋滅火龍頭一百二十五個，擬定價格為二萬三千四百一十七英鎊。
政府接納建議，喺一八六零年七月十號通過法例，由政府負責向市民提供食水。但係為咗節省開支，政府多次削減建造費用，以致水塘容量，由原先三千萬加侖，縮到二百萬加侖。
第一個薄扶林水塘喺一八六三年竣工，是爲全香港第一個水塘。雖然水塘落成，但由於水塘容量太細，根本解決唔到食水問題。據當時估計，全港每日用水量為五十萬加侖。因此水塘一起好，就打算加高水壩同擴建水塘。後尾，工程師威爾遜建議，可以喺原址上游，起第二個水塘，以增水量。政府採納建議，擴建薄扶林水塘，一八七七年竣工，水量增至六千八百萬加侖，集水區擴至四百一十六英畝。水塘輸出流量，每日達二百萬加侖。一八六六年到一八七一年間嘅擴建工程，耗資廿二萬港元。
因為人口暴增，山頂越來越多人住。呢次擴建水塘，仍未完全解決香港食水需求。政府因而起另一個水塘，即係大潭水塘。

古建築
薄扶林水塘有過百年之久，古物古蹟辦事處評審建築，列咗當中六項設施列為法定古蹟。詳細資料如下：
名稱評級落成年份補充資料

量水站法定古蹟一八六三年監測存水流量同深度，以層列花崗石鋪築而成，設有意大利文藝復興時期建築風格嘅輸水隧道入水口。

石橋（四座）法定古蹟一八六三年-一八七一年位於水塘東部，以花崗岩建造，用半圓拱或平圓拱裝飾，反映意大利文藝復興風格嘅影響。

薄扶林水塘土堤II一八六三年以黏土、碎石同沙泥起成。

環境生態
香港政府自二十世紀七十年代起，一直喺薄扶林水塘同郊野公園植林，家下四處林木覆蓋，係全港最好之列。綠樹林蔭，樹種有原生樹種，好似大頭茶同浙江潤楠，亦有人工種植，如濕地松、台灣相思、紅膠木、水楠、木荷、黧蒴錐、黃牙果、包衣椆、布渣葉、細葉榕等。成齡混合林同林中山澗，係兩棲動物棲息地。記錄中兩棲動物，最少七種，包括黑眶蟾蜍、短腳角蟾、香港湍蛙、小棘蛙、沼蛙、大綠蛙同斑腿泛樹蛙。
水鳥同林鳥，以水塘同涌爲濕地生境，郊野公園內常見之鳥，有麻鷹、白頭鵯、紅耳鵯、麻雀、紅咀藍鵲、鵲鴝、大山雀、翠鳥、畫眉、噪鵑、毛雞、珠頸斑鳩等。區內亦有唔少哺乳類動物，好似赤腹松鼠、箭豬、鼬獾、針毛鼠、果子狸、小靈貓、豹貓、赤麂等。
薄扶林輸水管

薄扶林輸水管（英文：Pok Fu Lam Conduit）係香港舊時一座水務設施，1876年動工，1877年起好，將薄扶林水塘嘅食水送到市區。薄扶林輸水管喺2009年12月18號被評定做香港二級歷史建築。
薄扶林輸水管由薄扶林水塘開始，沿住山腰向北行，經過龍虎山嘅西環濾水廠（West Point Filter Beds）（現址係龍虎山環境教育中心），再轉向東行，終點係阿彬彌貯水缸（Albany Tanks）（現址係花園道頂嘅雅賓利食水配水庫）。當中西環濾水廠以東嘅一段輸水管，政府喺19世紀尾喺輸水管上面起咗條馬路，即係干讀道（Conduit Road）。
薄扶林

薄扶林（粵拼：bok6*3 fu4*6 lam4 ；英文：Pokfulam或Pok Fu Lam，早年有Pokefulum），《香港雜記》叫百步林，係香港一地，亦係一村，喺香港島爐峯峽向西南打落嘅谷口處。薄扶林西面係大口灣（讀環），今爲數碼港。薄扶林有薄扶林水塘，係香港首個水塘。
薄扶林主要有薄扶林道出入，南通鷄籠灣、香港仔，北通西營盤。

地理
薄扶林水塘。壩下爲薄扶林村。幅圖上面嘅高樓係置富花園
薄扶林，喺大口灣西岸山腰一平地。薄扶林到爐峯峽，係一谷。薄扶林係谷口平地，谷有涌，由諸峯集水。峯有北便扯旗山，東嘅奇力山同歌賦山。英人在谷中起咗薄扶林水塘。涌過薄扶林，向南流入瀑布灣，係舊日船隻汲水之處。而佢東面奇力山而南，係鷄籠灣（讀環），又叫奇力灣。
薄扶林水塘一帶山林，香港政府列爲薄扶林郊野公園。

歷史
薄扶林平地有村，叫薄扶林，又叫薄扶林村。舊時涌兩邊有好多田地，家下附近仍有人務農。英人一八四一年宣佈統治時，薄扶林村經已有人住。無耐英人開路由裙帶路到香港仔，當中由西營盤到鷄龍灣，後尾畀名叫薄扶林道，而鷄龍灣到石排灣，叫石排灣道。條路今日仍留有零散嘅里程碑。
無耐，香港政府見香港人多，水唔够用，就喺薄扶林起水塘，叫薄扶林水塘。佢係香港首個水塘。之不過無耐，香港政府分期喺大潭𡰪起大潭水塘，水量遠超薄扶林水塘。薄扶林水塘只係備用。
之後牛奶公司睇中薄扶林，喺度養乳牛，賣牛奶，供香港之用。

屋宇
薄扶林村同置富花園
薄扶林村有好多寮仔。薄扶林村向薄扶林水塘行，有零散屋宇，好似牛奶公司宿舍、薄扶林公眾騎術學校、香港傷健協會薄扶林傷健營、香港大學舍堂之一嘅大學堂等。村東過薄扶林道，有伯大尼，家下係香港演藝學院一樓、有牛奶公司牛欄，家下係惠康劇院，重有薄扶林技能訓練中心、中華廚藝學院。
薄扶林一帶嘅屋宇，都沿薄扶林道起。
薄扶林村以南，有置富花園同薄扶林花園，都係私人屋邨。南已入鷄籠灣境，有薄扶林消防局、薄扶林救護站。再南面有華富邨等。
薄扶林村以北，就有零散屋宇，散佈薄扶林道兩邊。當中有香港大學嘅宿舍、心光盲人學校。瑪麗醫院係薄扶林頭，不過查實喺沙灣對上，可謂沙灣之境。下面有香港大學醫學院，更近沙灣。
薄扶林向西，山下有域多利道，已近大口灣境，有屋苑碧瑤灣。再落係大口灣，經已填平，岸綫填到直一直。起咗數碼港同貝沙灣。

街道
道有薄扶林道同域多利道，由港島北到南。而薄扶林水塘道，可上爐峯峽。
香港政府計劃過起四號幹線，當中堅尼地城到香港仔段經大口灣。
薄扶林公共圖書館

薄扶林公共圖書館（英文：Pok Fu Lam Public Library），係香港一間公共圖書館，喺薄扶林華富邨華珍樓611-619室。
薄扶林道

薄扶林道（薄讀博；英文名：Pok Fu Lam Road 或者 Pokfulam Road 都有人寫；舊有Pok-fú-lam Road）係響香港島半山區一條道路，全長3.6公里。係香港島北岸去到香港仔一條主要嘅路。查實未開埠經已有條路，可能就傳說嘅裙帶路，後尾香港政府鋪好佢，一直用到家下。

名
薄扶林可能出自土話，早年隨意借字，所以時有不同。連帶薄扶林道都唔同寫法。如一八八一年二月初四日，憲報第六十三號寫爲蒲胡林道。
薄士桃

薄士桃 (英文：Broxtowe) 係英國嘅一個非都市區，屬於諾定咸郡，人口約112,300。
艾力何力卡

艾力何力卡（德文：Erich Honecker，IPA: [ˈeːʁɪç ˈhɔnɛkɐ]，1912年8月25號—1994年5月29號）係德國政治人、共產主義者，亦係最後一位正式嘅東德領導人，曾經做過德國統一社會黨總書記同埋德意志民主共和國國務委員會主席。兩德統一以後，佢首先逃亡去蘇聯，但係由於新俄羅斯聯邦政權成立嘅關係，艾力何力卡好快就畀人引渡返去德國。佢因為冷戰嗰陣嘅所作所為，例如係殺死嗰啲諗住推翻佢政權嘅192個德國人，而畀人控告叛國罪。不過，由於佢生癌，所以畀人釋放。艾力何力卡其後去咗智利聖地亞哥同屋企人團聚，並死喺嗰度，終年81歲。
艾利臣

艾利臣（粵拼：ngaai6 lei6 san4，英文：Alisson Ramses Becker，1992年10月2號—）係個巴西職業足球員。1992年喺新漢堡度出世。司職足球守門員。而家[咩時候？]效力緊英超球隊利物浦。
艾力斯·庫珀

艾力斯·庫珀係一個美國音樂家、演員、歌手。